ming030890/wiki-yue-high-quality huggingface dataset:
頂好大光麵

頂好大光麵係香港即食麵牌子，由金源食品喺1960年代尾創立，主要供貨畀茶餐廳等等嘅食肆。所謂「光麵」係指得個麪餅而無味粉同獨立包裝。
而家頂好大光麵一箱36個麪餅，只賣畀食肆而唔賣畀散客，但金源食品有出類似嘅家用版「頂好光身麵」，一袋裝住六個麪餅。
頂好大光麵喺2024年接受ViuTV節目《茶餐廳》訪問，透露喺香港茶餐廳嘅市佔率由1970到1980年代大約八成，縮減到而家得返大約兩成，原因係1990年代開始畀平價大陸即食麵蠶食市場，引起社會關注，希望可以珍惜香港製造嘅品牌。
頁底

頁底，又叫頁尾，係指一本書或者一份文件入面，頁面最底嘅印刷位置，喺正文內容下面，可以寫有章節名或者頁碼等等嘅資訊。
頁岩

頁岩係種石，顧名思義，具有同其他沉積岩唔同嘅層狀結構，代表佢曾經受到恆定施壓。安靜嘅水體例如三角洲、潟湖等，都係形成頁岩嘅理想環境。所以，佢係自然界中一種常見嘅碎屑沉積岩。成份可以有好大變化，但主要由粘土同粉砂質地的幼細顆粒物質組成。
其中一隻比較出名嘅頁岩叫油頁岩，可以做化石燃料。至於鐵質頁岩就可能可以成為鐵礦石。
頁岩喺高溫同高壓下會變質成硬、裂變，形成稱為板岩嘅變質岩。
離岸愛國主義

離岸愛國主義，係指有啲中國人離開中國之後，言行非常之愛國。

發展
《香港01》曾經發表文章，提到2008年嘅中國經歷咗主辦北京奧運同埋汶川大地震，當時唔少海外華人自發咁樣表達對中國嘅愛國情懷。呢啲海外華人包括中國留學生、海外就業者、旅居國外的華僑、以至外籍華人。
但踏入2019年起，呢啲愛國主義嘅表達方式，特別係喺他國土地之上，就顯得令人側目，例如喺中華人民共和國70周年國慶期間，有多倫多嘅海外華人喺組成豪華車隊，遍插五星紅旗，喺鬧市緩緩轟鳴而過去慶祝中國國慶，就引起咗一啲爭議。
另外，香港反送中運動期間，國際社會對北京政府有唔少嘅批評，但呢啲離岸愛國主義者就同國際民主自由價值背道而馳，甚至採取暴力方式對待喺海外聲援香港嘅和平示威人士，亦引起好大嘅爭議。不過，呢啲行徑反而得到中國官方媒體同埋中國使領館嘅讚賞。
2022年4月，微博宣佈將會喺所有留言同埋已驗證個人帳戶上，註明用戶所在地，結果唔少標榜在外國生活嘅網絡紅人其實都身在中國大陸，相反，唔少標榜自己「愛國」嘅演員同網紅，都被標示身在中國大陸境外，離岸愛國主義再次引起討論。

評價
《香港01》曾經發表文章，指呢啲行徑可能會獲得中國內地互聯網同溫層嘅共鳴，但對於中國對外形象有損。
另外，就算喺國內，亦有人揶揄，如果喺中國咁好點解要去外國，質疑呢啲人愛國到底有幾真誠。
離子化合物

離子化合物（Ionic Compound）係一種化合物，由離子組成，以離子鍵維繫。離子有陽離子同陰離子，陽離子有負電荷，陰離子有正電荷，正負電荷相吸，如此靜電力，而成離子鍵。
至常見嘅例為食鹽。食鹽有納離子，帶正電，氯離子，帶負電，兩者相吸，而成正方結構。
離子鍵

離子鍵係種化學鍵，通過兩個或者好多個原子或者化學基團掉咗或者攞咗電子而成為離子後形成。
離岸流

離岸流（粵拼：lei4 on3 lau4），又嗌裂流（lit3 lau4），係種近海邊嘅水流，雖然樣似射束咁窄，但水流好勁，規律都垂直於海岸而且向外海流出去。佢亦係海灘最危險嘅殺手，好易出浪渦。主要由海灘地形、環流場、波浪同埋潮汐等綜合作用而形成。呢種水流多數喺冇任何準備情況下出現，喺任何天氣條件下都可以發生。
人一旦唔小心入咗離岸流，得好少機會可以游水返到岸邊，但自己求生時必須要先向平行於海邊嘅路線游出離岸流範圍。
離岸金融中心

離岸金融中心（英文：offshore financial center，OFC）係指一個地區唔淨只有大量嘅金融活動，而且呢啲活動當中有目當大嘅一部份係為外地人（唔係嗰個地區嘅居民嘅人）提供嘅金融服務。
喺廿一世紀初，星加坡就成日俾人指係亞洲一個重要嘅離岸金融中心。
離子門

一個離子門嘅抽象圖解，3 係個窿。
離子門（ion gate），又有叫離子通道（ion channel），係一種蛋白質，會產生一啲喺某啲情況下容許離子通過嘅窿。
離家出走

離家出走大多數係指未成年人喺未經家長或監護人同意下自己離開屋企。起因通常係因為家庭關係惡劣、仔女想要獨立，家庭暴力等等。
離子引擎

離子引擎，亦叫離子推進器，引擎一種。只能用於太空之中，只喺真空下用得到。佢分出離子、電子，用電場將離子推出引擎外，反作力將太空船推前。依種引擎加速好弱，然而喺太空入便，真空近乎無阻力，唔停加速，行得耐都速度就非常高。
有空氣佢就唔得，一來空氣有離子，咁就無法用。二來空氣有阻力，亦無法用。佢加速度弱，亦難以抵抗星體萬有引力，故此要仍要火箭送上太空。

文
英文寫Ion thruster，或寫 ion drive。
離子表

離子表係記載咗各自元素嘅表。呢篇文係按照化學元素嘅族順序排列。
離子互換聚合物

離子互換聚合物，離子交換樹脂係一種用聚合物或樹脂來進行離子交換嘅嘢。係由唔溶喺水嘅 Matrix 做成。一般都係細細粒、白色或者啡色嘅珠珠（0.25–0.5 mm 半徑）。呢啲珠珠有好多窿窿罅罅，形成好大表面面積，捉咗一啲離子去個 Matrix 度，又放啲出嚟。有好多種唔同款式嘅離子交換樹脂。

水嘅軟化
軟化水離子交換
因為硬水影響機器操作、水輸送系統、清潔劑難起泡呢啲問題。軟化啲水可以用離子交換樹脂，用鈉離子代替硬水裏頭嘅鎂同鈣離子，四粒 Na+ 換兩粒 Ca2+。呢隻聚合物可以「叉」得翻，冇效嘅樹脂，只要用高濃度嘅鹽水（裏頭有好多鈉離子）嚟沖過之後，可以再用。

水嘅淨化
離子互換聚合物將水裏面嘅銅，一種有毒物，同埋影響健康嘅金屬離子（鎘或鉛）拎走，然後換上鈉同鈣離子。
有部份離子互換聚合物將氯氣同埋有機污染物拎走，一般用有機活性炭撈埋互換聚合物整成，有一隻互換樹脂叫 MIEX，用「磁力」離子互換。屋企用嘅淨水離子互換聚合物一般冇得「叉」，即係用完就要掉。
陳亭嘉

陳亭嘉（粵拼：can4 ting4 gaa1，英文：Kaka Chan，1989年8月27號—）係香港女藝人，無綫電視前女藝員，參演過十幾套劇集。

簡歷
陳亭嘉喺香港出世，讀過宣道中學。
陳亭嘉讀第24期無綫電視藝員訓練班之後加入無綫電視，比較出名嘅角色係2010年節目《荃加福祿壽》扮朱麗倩，之後亦都拍過一啲電視劇。
陳亭嘉2014年離開無綫電視之後，沉寂咗幾年，直到2018年參加咗viuTV搞嘅選秀節目《Good Night Show 廣告女皇》。
2016年嫁畀餐飲集團創辦人Joe Wong，有一個仔Jaden。
陳乙東

陳乙東（英文：Roger Chan，1955年8月20號—2017年5月13號），祖藉廣東潮州，香港出世，喺1997年、2002年、2005年同2007年連續四次參加香港特首選舉同補選，但係因為攞唔夠提名人數而失去資格。因為陳乙東喺參選期間言論出位，又有大膽嘅構思同埋連串起訴對手嘅法律行動，所以佢曾經喺報紙上面曝光。
其中以「巴士阿叔」嘅身份最為人熟識：自從2006年4月底，網上面出現咗一段《巴士阿叔》嘅影片，片入面嗰個人後嚟證實咗係陳乙東。
喺2015年，佢曾經被告過洗黑錢，最後因為唔夠證據而打甩咗控罪。
2022年6月，網上流傳陳乙東已經喺2017年逝世，重有一張佢靈位嘅相做證，但消息暫未獲主流媒體報道。
之後嚟有網民證實咗係陳乙東由於因為患咗肝癌，終於2017年5月13號喺九龍伊利沙伯醫院因此病逝，終年61歲。
陳亨利

陳亨利，香港建制派（商界親中陣營）政治人物，第十三屆港區全國人大代表，經民聯成員。

家庭
佢老婆係同屬親中派嘅陳趙滿菊，阿爸係陳守仁，細佬係立法會議員陳祖恒。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
2018年，陳亨利被選為香港特別行政區出席第十三屆全國人民代表大會代表。
喺2021年9月，佢成為香港特别行政區選舉委員會委員(港區全國人大代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
陳丙丁

陳丙丁，加拿大親中派華人僑領，經常公開為北京代言。
喺2024年，佢因為涉嫌侵佔客戶資金50萬加幣，律師資格被安省律師協會暫時吊銷，以等待審訊結果。

政治立場
佢嘅政治立場係親中派，同北京亦關係密切。《國家郵報》曾經撰文形容佢係北京喺加拿大最早同最重要嘅盟友之一。中國歷任駐多倫多總領事都同陳丙丁好熟。佢創辦嘅邦德教育集團（Bond Education Group），就有培訓中國官員關於加拿大嘅管理同政府運作。
陳丙丁仲多次讚揚同支持北京未經諮詢或香港人同意，強行訂立嘅《港版國安法》。另外喺2022年，時任美國眾議院議長佩洛西訪問臺灣後，陳丙丁曾經舉辦活動批評佩洛西。
陳丹丹

陳丹丹（英文：Queena Chan，1982年6月15號—）係香港電視網絡女藝員、前香港無線電視女藝員，2001年第17期無綫電視藝員訓練班畢業後入行，拍過唔少電視劇，亦做過遊戲節目《15/16》助手同《一擲千金》「千金小姐」。2008年離開無綫電視後，佢開咗間娛樂公司，2009年回巢無綫電視，到2012年跳槽到香港電視網絡，憑《來生不做香港人》張丹楓一角引起觀眾留意。直至2015年底合約期滿離開。
陳之漢

陳之漢（1979年3月12號—），原名陳思翰，中華民國宜蘭縣人，喺臺北縣蘆洲鄉（而家嘅新北市蘆洲區）出世，部落客、直播主、YouTuber、網絡名人、意見領袖、企業家、運動員、健身教練、散打武術家。由於佢同時係連鎖健身館「成吉思汗健身俱樂部」嘅創辦人，所以人稱「館長」。佢曾經做過中華民國海軍陸戰隊第六六師（今海軍陸戰隊第六六旅）志願役中士副排長，之後就創立咗健身館創辦人仲做埋執行長同埋中華民國健力協會顧問，並經營服飾及餐飲。
陳之漢嘅網名係「飆捍」，成日喺網上評議時事，為諷刺如來宗創始人妙禪涉及斂財，而畀咗「覽教博啟天尊」呢個法號自己。
陳乙辰

陳乙辰，雲林縣虎尾鎮人，台灣民眾黨政治人物，2022年台灣地方選舉獲民眾黨提名參選雲林縣第三選區縣議員。當選雲林縣議會第20屆議員（第三選區），該選區9席以第六高票當選。
陳亞扁

陳亞扁（粵拼：can4 aa3 bin2；1927年12月16號—2017年5月11號）係中國抗日戰爭時期嘅慰安婦人士之一，崖州陵水縣（今日係海南陵水）嘅黎族人。曾經喺抗日戰爭年間，1942年春俾日軍捉咗做性奴隸，嗰年夏天被轉到崖縣藤橋慰安所（今日係三亞吉陽區瓊崖專區嘅椰風酒店後面）而變成慰安婦直到日軍投降為止。後嚟喺2001年7月同黃有良、林亞金等8位海南慰安婦事件生還者一齊去日本搞咗長達10年官司嘅起訴，但日本法院以「個人冇權向國家起訴」嘅理由而敗訴咗好多次。
2017年5月11號寅時，佢喺陵水黎族自治縣嘅敬老院宿舍入面死咗，終年89歲。
青衣西北交匯處

青衣西北交匯處（英文：North West Tsing Yi Interchange）係喺香港嘅青衣島西北角石環嘅道路交匯處，亦係香港3號幹線同8號幹線一部分。交匯處包括8座總長6.5公里而且相連嘅天橋同一段快速公路，接駁青嶼幹線青馬大橋（屬8號幹線）、青朗公路汀九橋（屬3號幹線）、長青公路（屬3、8號幹線）同青衣北岸公路，屬青馬管制區範圍，隧道人員獲授權執行《青馬管制區條例》。
青衣西北交匯處嘅規劃係香港機場核心計劃中連接香港國際機場同市區快速公路（即3、8號幹線部份）嘅一部份。除連接青衣北岸公路外，工程喺1994年9月動工，喺1997年4月完成。

道路連接
交匯處南面係長青公路，可前往8號幹線嘅南灣隧道或3號幹線嘅長青隧道去沙田區、九龍及香港島，或經青衣西路前往青衣市中心。
交匯處西面係青嶼幹線青馬大橋，8號幹線經呢度通去大嶼山同機場。
交匯處北面係青朗公路汀九橋，3號幹線經此通往大欖隧道及屯門公路。北面另外有一個出口係青衣北岸公路，通往青衣市中心同荃灣區。

其他建築物
青嶼幹線行政大樓喺青馬大橋側，就喺交匯處西面，亦鄰近青嶼幹線訪客中心及觀景台。
港鐵東涌綫同機場快綫就喺交匯處下面由東向西穿過，連接青馬大橋。
青衣西北交匯處下面係香港聯合船塢。
青衣體育館

青衣體育館，香港室內體育館之一，喺青衣青綠街三十八號，青衣市政大廈二樓，英文叫Tsing Yi Sports Centre。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
青衣西路

青衣西路（Tsing Yi Road West）係香港新界青衣島一條路，北接楓樹窩路，南到青衣路。路入面其中一段係寮肚橋，係香港少數跨谷行車橋。
維基同享有多媒體嘅嘢：Tsing Yi Road West
青衣鄉事委員會

青衣鄉事委員會（英文：Tsing Yi Rural Committee）係香港新界葵青區唯一鄉事委員會，管轄青衣島鄉村，現任主席陳志榮。
青衣門

青衣門一景。青衣碼頭望出青衣門，中間見舊日葵涌焚化爐。
青衣門，香港一海門，洋面夾喺新界大陸荃灣一邊，同青衣一洲之間。英人叫佢做Rambler Channel，可以譯成藍巴勒海峽，亦都有青衣海峽之名。最闊嘅位有九百米。
因為藍巴勒海峽喺維多利亞港嘅範圍，所以亦都受到保護海港條例規管。法例規定維港範圍內唔准游水，所以市民唔可以喺藍巴勒海峽游水。

名
昔日青衣一帶洋面。青衣門喺圖東北
青衣門，故名意義，青衣對出海面有如門。海面窄處，水上人稱門。
英文Rambler Channel，個名源自 1884 至 1907 年服役嘅軍艦藍巴勒號（HMS Rambler），喺探測香港海港水深同繪製航海圖嘅貢獻[未記出處或冇根據]。

地理
青衣門北面，荃灣望出。右為荃灣，左上為青衣。近荃灣洋面有浮泡，可以泊船。青衣遠處為船廠。遠見汀九橋。
青衣門，夾喺新界大陸同青衣一洲之間，兩岸有山做屏風。大陸有大帽山等山，青衣亦都有青衣山等等嘅山，船艇可以避風。加上原本兩岸多海灣同淺灘，以前嗰陣時水上人都會避風修船。
青衣門好似曲尺咁，北面成東西向，東面呈南北向，中間屈過荃灣。洋面由青衣西北面入，迎向馬灣、雞踏門、急水門、龍鼓水道，洋面北面近大陸汀九處起，過荃灣，過牙鷹洲門仔塘後屈折，再過青衣塘，過青洲，到擸𢶍灣、春花洋出。出面海面有芒洲。如今荃灣，門仔塘、青衣塘，全部填為地。春花洋兩岸，填窄如水道，青衣門今下要到昂船洲西面至出到。
古時船多數過急水門，或者現今大船過雞踏門，青衣門並非主要航道，多數入青衣門各處，先至會行。

史
青衣門古史上所載唔多。多數記載都有關荃灣，荃灣原名淺灣，大明《粵大記》海圖有記，就喺青衣門北面，原本係大海灣，灘地淺。由於水上人多，而同陸上人交易，荃灣變為墟市。而鄉人亦都填海造地，種米，叫做鹹田。
一八四一年，英國殖民香港。人口開始增加，而糧食嘅需求因為咁慢慢增多，荃灣靠近香港之城，墟市繁盛，農人種養唔同食品，水上人運到城中買賣，青衣門係必經之路。
一八六〇年，英人攞到九龍半島。一八九八年，大清租借新界畀英國，擴展香港同九龍，起青山公路，荃灣墟市擴大，紛紛填海造地，灘地變鬧市。
到二十世紀六十年代，中國大量難民逃難去香港，香港人口暴增，必要大興土木，開山填海，青衣門日漸收窄，尤其為荃灣新市鎮同葵青貨櫃碼頭。荃灣固然有填海，而葵涌一邊，本為鄉郊擸𢶍灣，率先填平，一直到青洲芒洲，七十年代完成。自始青衣門，就無咗擸𢶍灣出口。葵涌填地填到去荔枝角灣。青洲同荔枝角灣，變成葵涌貨櫃碼頭。擸𢶍灣填地，日後變成葵芳同葵興。青洲到荃灣海邊，就變成避風塘。而擸𢶍灣水上人，就搬到青衣塘、門仔塘。
一九七二年，青洲同青衣洋面，開始起青衣大橋，到一九七四年完工。此為青衣門第一條大橋。
到八十年代，又再拓展荃灣新市鎮，輪到青衣洋面填海，青衣塘、門仔塘填平，青衣東岸拉成直綫。青衣門又收窄。
到九十年代，貨櫃碼頭要拓展，起公園，船廠等，填平荔枝角灣，美孚新邨對出洋面，填到昂船洲。之後再填埋青衣東南岸，做貨櫃碼頭，春花洋收窄，青衣門伸到去昂船洲對出。貨櫃碼頭，亦改名葵青貨櫃碼頭。此時青衣門上，有好多條橋落成，第一青衣北橋。之後興建高速公路同鐵路，要通去新建赤鱲角機場。汀九橋、青荔橋、長青橋，紛紛落成。而青衣大橋要重修，再起多條葵青橋。
到二十一世紀，青衣門南端，昂船洲同青衣南灣之間，要起高速公路，又起多條昂船洲大橋。

交通
青衣門上面嘅汀九橋（2004）
舊日有渡輪，荃灣同青衣各有碼頭，分別係荃灣碼頭，青衣碼頭，來往兩地同中環。因為起咗多條大橋，搭車交通方便，渡輪無法競爭，之後停航。
青衣門上面行車大橋六條，同鐵路橋一條，駁通兩岸：
青衣大橋，又叫青衣南橋
青荃橋，即係青衣北橋
汀九橋，連埋青衣島同埋屯門公路同大欖隧道
長青橋，係葵青公路（三號幹綫）一部份，通去長青隧道
葵青橋，即係青衣複制南橋
昂船洲大橋，連住青衣島同昂船洲
青荔橋，港鐵用
維基同享有多媒體嘅嘢：Rambler Channel
青衣西南游泳池

青衣西南游泳池（英文：Tsing Yi Southwest Swimming Pool），係香港新界葵青區嘅一個公眾游泳池，喺青衣島涌美路70號青衣西南康體大樓裏面，由康樂及文化事務署管理。
雖則個名叫「青衣西南」，之但係佢並唔喺青衣島嘅西南邊。
青衣運動場

青衣運動場係香港一個運動場，喺青衣島青敬路，可以坐二千人，由康樂及文化事務署管理。運動場有一個草地足球場、一條四百米跑道、三個跳遠用嘅沙池，同其他田徑設施。
開放時間係每日上晝 6:15 到夜晚 10:30，而每逢星期三係保養日，跑道仍然會開放畀市民用。喺2007年5月至9月，青衣運動場進行大型維修，暫停開放，維修工程包括重新鋪設跑道同翻新看台。
2010年1月9號，青衣運動場舉行兩場香港聯賽盃賽事，分別由南華足球隊對屯門足球隊，同場天水圍飛馬對四海流浪，全場爆棚高掛紅旗，一共有1443人入場，重有好多人入唔到場要喺場邊睇比賽。

交通
以下嘅交通工具都可以去到青衣運動場：
港鐵：搭到去青衣站，喺 B 出口離開青衣城，就可以到達。
巴士：由青衣美景花園搭249M線到青衣運動場對面分站。
小巴：409線
到達青衣城：
小巴：312、401線
青衣鄉事會路

青衣鄉事會路（Tsing Yi Heung Sze Wui Road）係香港新界青衣島一條路，北接楓樹窩路、青敬路南面交界），南到青衣路近青衣大橋。路名嚟自青衣鄉事委員會。
維基同享有多媒體嘅嘢：Tsing Yi Heung Sze Wui Road
青衣西南體育館

青衣西南體育館，香港室內體育館之一，喺青衣涌美路七十號，青衣西南康體大樓入便，英文叫Tsing Yi Southwest Sports Centre。行政上歸葵青區。設施有羽毛球場、籃球場、排球場、乒乓球檯、兒童遊戲室、運動攀登設施、舞蹈室。館開朝七晚十一，除咗定期保養日。
青衣邨

青衣邨係香港嘅一條公共屋邨，喺新界青衣楓樹窩路10號，一共有4座樓，1986年入伙。
馬高·馬拉高

馬高·馬拉高（意大利文：Marco Malagò，1978年12月30號—）係意大利足球員。
馬高彭達歷

馬高彭達歷（塞爾維亞文：Марко Пантелић，1978年9月15號—）係塞爾維亞前足球員，踢前鋒，喺1995至2013年踢職業。

葳蕤史
呢節要加長。
馬高斯洛荷

馬高斯洛荷（粵拼：maa5 gou1 si1 lok3 ho4，西班牙文：Marcos Rojo，1994年7月17號—）係個阿根廷足球員，司職後衛，而家效力緊阿甲波隊小保加。

葳蕤史
呢節要加長。
馬高潮

馬高潮（粵拼：maa5 gou1 ciu4；簡化字：马高潮；1956年1月29號—2017年7月6號）係中國大陸嘅政治人，河南南陽人，曾經做過南陽市人民檢察院嘅幹部。後嚟喺2010～2014年間因為離婚同財產分割、股權拗數嘅問題而先後向法院採取入稟行動，但最後遇到唔公正對待。2014年11月搞出單欠薪醜聞。後嚟喺2016年2月29號中午揸車到南陽一中大門搞出單1死11傷嘅特大車禍而震驚成個中國大陸。同年3月1號俾公安機關捉咗佢收監，4月25號正式開庭審理。
後嚟單嘢俾公安部門定義做重大案件而押後再審，直到2017年7月6號俾南陽市中級人民法院正式開庭審判佢依法被立即執行死刑兼沒收個人財產、剝奪政治權利終身等罪行。
馬高斯卡爾士

馬高斯卡爾士（Marcos Cals，1964年1月11號—）係巴西社會學家同政治人，喺巴西帕南布哥州利斯菲出世。 佢亞爸卡爾士（César Cals）做過塞阿拉州州長，參議員同巴西礦業和能源部長。佢大哥卡爾士三世亦做過福塔雷薩市市長。2003年到2006年間做塞阿拉州立法會議長。
馬魯古海

馬魯古海（英文：Molucca Sea）係太平洋一個海域，喺印尼蘇拉威西同哈馬黑拉之間，北面係西里伯斯海，南面係班達海。
馬魯拉

馬魯拉（粵拼：maa5 lou5 laai1；學名：Sclerocarya birrea），又嗌非洲漆樹（fei1 zau1 cat1 syu6），係漆樹科象李屬嘅常綠喬木仔或灌木。

分佈
本物種原產非洲南部，分佈於撒哈拉以南非洲同埋馬達加斯加。

用途
佢嘅果可以用嚟提煉精油，可以用落皮膚度，有保濕嘅功效。
陳道明

陳道明（簡化字：陈道明；Chen Daoming；1955年4月26號—）係中國演員，浙江紹興人，天津出世，中央戲劇學院畢業。老婆係電視節目主持人杜憲。
陳逸玲

陳逸玲，台灣社褔界人士，台灣展翅協會秘書長。

關注議題同政治立場
佢關注兒少性剝削、性侵害犯罪等議題。喺第11屆中華民國立法委員選舉，佢支持時代力量。
陳逸璇

陳逸璇（英文：Jolie Chan，1982年8月23號—），原名陳琬琪，用過藝名陳苑淇，係香港女歌手。
陳進強

陳進強係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
陳運年

陳運年（英文：Chan Wan Lin，1962年—2003年7月10號）係九龍巴士早更車長，涉及2003年屯門公路雙層巴士失事，並喺該車禍入便殉職。

生平
内文：2003年屯門公路雙層巴士失事
喪生嘅九龍巴士車長陳運年，41歲，入職6年，駕駛紀錄良好；265M線嚮2001年開辦初期，佢揸過該條路線，故應對該條路線十分熟悉。佢於意外前兩日先放完例假日，加埋意外時佢啱啱開工冇幾耐，故相信單嘢唔牽涉體力不支或者癐。死者老婆並無做嘢，長女11歲，幼子5歲。
九龍巴士工友指死者為人和藹可親，而且喺死者屋企，均貼滿曬公司發出嘅安全獎狀同服務獎狀，而公司只會喺員工成年都冇意外紀錄或者遭投訴，先發出獎狀，可見其服務同駕駛安全紀錄都好出色。
另一個肇事司機系貨物車拖頭司機李秋榮，53歲，於2002年到事發期間呢，先後有三次涉及違反交通條例嘅案底，事發踏正駕駛櫃車喺中線行駛，聲稱當時尾隨一部客貨車突切出中線，要閃避而撞向事發巴士。系次撞車後至第一審期間呢，要貨物車拖頭司機重有兩次涉及違反交通條例嘅案底。事關撞車死傷者涉及多名天水圍中小學老師，香港教育專業人員協會於撞車翌日發動「屯門公路撞車全學校教職員募捐大行動」，做嘢於同年9月30號打完，籌得捐款超過110萬。事發後九龍巴士發放咗港紙30000蚊嘅慰問金於死者家屬同傷者，並於同年7月16號喺西方寺舉行一場法事超度緊亡魂。有巴士員工接受電台訪問指出，當日貨物車司機聲稱路上有「警察」擔大旗佢轉去向線，疑涉及靈異單嘢，但此話無其他佐證。
陳進新

陳進新（網名陳劍雄，1974年—）係中華人民共和國維權公民、在押異見人士，南方街頭運動踐行者，湖北赤壁人，「赤壁五君子」之一。自2013年多次參與國內嘅圍觀聲援活動，勇於多次舉牌、拉橫額表達對民主憲政嘅政治訴求，曾多次畀警方拘留、刑拘、酷刑同強行驅趕。

遭遇
2013年5月25號，因同袁小華、袁奉初、黃文勳等喺湖北赤壁宣傳民主政治，而畀當地警方以「煽動顛覆國家政權」刑拘，7月13號被取保獲釋。
2013年9月30號，同謝文飛喺廣東佛山街頭舉橫額，要求「廢除一黨專制，建立民主中國」，而畀佛山警方再次以「煽動顛覆國家政權罪」刑拘，困喺天河區看守所，受酷刑折磨，10月30號被取保獲釋。
2014年2月，參加山東曲阜薛福順唔正常死亡事件觀察團去曲阜查真相，多次喺曲阜畀警方歐打同驅趕。
2014年3月，因去黑龍江省聲援「建三江律師被拘事件」而畀警方行政拘留15日。
2014年5月，因去武漢同朋友會見佛教法師徐志強，畀武漢警方拉走，又以「煽動顛覆國家政權罪」刑拘，5月17號被取保候審。
2014年7月，再去河南鄭州參與公民聲援「鄭州十君子事件」，同去焦作聲援「張小玉夫婦殺警事件」，喺2014年8月1號畀警方喺鄭州第三看守所附近拉走，畀湖北省赤壁市警方直接報檢察院以涉嫌「擾亂社會公共秩序罪」拉咗，羈押喺赤壁市看守所
2016年12月16號，畀湖北省咸寧市赤壁市法院以「尋釁滋事罪」判有期徒刑2年8個月；2016年12月31號刑滿放監。
2017年9月29號，同袁兵、梁一鳴去赤壁市公安局國保大隊投訴放監後畀人長期監控同騷擾，終因雙方理念唔同、爭論幾激而不歡而散。
2017年10月3號，再次畀赤壁市警方以涉嫌「尋釁滋事罪」刑拘；11月8號，畀赤壁市檢察院以同罪名正式批捕，至11月10號畀赤壁市警方正式拉咗。
家下被羈押喺湖北省赤壁看守所。
陳進棋

陳進棋係臺灣已故國民黨政治人物，曾經係台北市議員，喺2002年11月16號一個競選連任嘅宣傳活動期間，被天道盟太陽會殺手董智泰槍殺。之後警察調查發現，係陳嘅樁腳、北投豐年里里長陳朝琴用500萬元買凶殺人。
呢次係台北市升格直轄市35年來，第一次有議員當街被槍擊，結果引發全國轟動。
黃花崗起義

黃花崗起義係中國同盟會1911年4月27號喺廣州發起嘅一場起義，結果打咗好多日都先後失敗。事後，同盟會設法收番72具遺骸，合葬城東喺紅花崗，名為黃花崗七十二烈士墓。喺1932年，查到呢次死難烈士姓名有86人，不過尐人都係慣咗叫「黃花崗七十二烈士」。
黃芳雯

黃芳雯（英文：Paula Wong，1983年9月22號—）係香港有線電視同香港開電視女藝員。

簡歷
黃芳雯喺2歲已經入讀無綫電視「兒童藝員訓練班」，1985年到1994年期間演出過《430穿梭機》同《閃電傳真機》。
黃芳雯喺香港大學日本研究系畢業，畢業後做過空姐，2008年加入有線娛樂新聞台做娛樂主播，亦幫有線電視同奇妙電視主持過唔少節目。
黃芳雯結咗婚，有一仔一女。
黃芷嫣

黃芷嫣（Vanessa Wong，1996年9月15號—），係香港模特兒，因為個樣同身材都似台灣藝人雞排妹，所以有個朵叫「港版雞排妹」。2015年3月，佢同另外三位模特兒黃紫桐、程芷渝同姬雪出寫真集《Metamorphosis》而開始多人識。
黃芽白

黃芽白，又叫娃娃菜，係細棵嘅紹菜，日本、韓國同中國都有人種，煮法同紹菜大致一樣，例如用上湯浸熟佢。
黃若虹

黃若虹，福建泉州人，香港親中陣營政治人、生意人（力高地產老細），細佬黃若青亦係生意人。

選舉經歷
喺2021年9月，佢成為香港特别行政區選舉委員會委員(港區全國政協委員)。

馬主生涯
黃若虹、黃若青兄弟係香港賽馬會嘅會員，佢响2010年代加入馬主行列，名下賽駒清一色以「陽光」兩字起名，包括「陽光王子」、「陽光假日」、「陽光霸駒」，而細佬黃若青亦有名下馬「陽光大地」、「陽光傳奇」。
黃芷淵

黃芷淵係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
黑木穗乃香

黑木穗乃香 ，係日本嘅一個女藝人同埋配音員。
黑木耳

黑木耳（Auricularia auricula-judae）係木耳科木耳屬嘅一個品種，原產歐洲，同原產中國嘅雲耳係近親。
黑木聖仁

黑木聖仁（1989年10月24號—）係日本足球員，司職中場，效力甲府風林。
黑曜岩

黑曜石（obsidian），又有叫十勝石，係一種自然產生嘅玻璃。成因係因為火山嘅熔岩迅速噉冷卻凝結，冇足夠時間俾啲礦物晶體生出嚟，而形成玻璃噉嘅質地。
黑木奈奈

黑木奈奈（粵拼：hak1 muk6 noi6 noi6；日文：黒木 奈々(Kuroki Nana)；1982年11月12號—2015年9月19號）係日本NHK電視台嘅主播，日本九州地方鹿兒島縣人。2006年4月去咗日本MBS電視台做記者直到2007年2月辭職，2007年4月到日本TBS後，做過3個唔同節目主持，直到2010年3月退出TBS，到日本分力株式會社（日文：セント・フォース）做演員。2011年4月到NHK屬下嘅電視台——NHK BS1做節目主持，2014年3月被派到國際報道2014節目組做主持。

死
黑木奈奈喺2014年7月27號去緊餐廳食嘢時，因急性胃潰瘍而送入醫院。經過手術之後，喺2014年8月18號返到NHK繼續做主持，但佢喺2014年9月29號宣佈自己有胃癌而做第二次手術。NHK鑒於黑木嘅身體情況而改去每個禮拜一嘅國際報道2015節目做主持。
黑木奈奈喺2015年7月13號因胃癌復發而唔再繼續做節目主持，雖然經一段休養後復出，但2015年9月19號因胃癌惡化，最後冇得醫而死，終年32歲。
黑木晃平

黑木晃平（1989年7月31號—）係日本足球員，司職中場，效力熊本羅亞素。
黑本式羅馬字

黑本式羅馬字（日文：ヘボン式ローマ字 Hebon-shiki Rōmaji ）係日文羅馬字嘅一種。
黑朱古力

黑朱古力係種朱古力，唂咕成份起碼有七成，比較黑、硬、苦，只會落些少糖，通常唔落奶。
黑木恭平

黑木恭平（1989年7月31號—）係日本足球員，司職後衞，效力大分三神。
雜交優勢

雜交優勢（英文：heterosis，hybrid vigor，outbreeding enhancement）係個遺傳學、人工繁植、配種嘅用語。雜交優勢指後代（雜交種）會遺傳父系同母係品種嘅優勢、好處，所以攞到更加好嘅生物特性，不過，亦可能遺傳咗父母嘅缺點導，搞到更差。
優勢係指喺一啲環境之下，會比其他品種更加有能力生存，喺一個缺水嘅環境，能夠用少啲水生存到嘅植物，佢就有「優勢」，如果水原豐富，呢個優勢就會消失。可以用孟德爾遺傳或其他遺傳去解釋。農業界有興趣典型嘅雜交優勢，包括產量大、成熟快、穩定性高、耐旱性高咁。
雜合子

雜合子係遺傳學入面喺同源染色體相對位點上面，兩個等位基因都唔一樣。譬如當P代表顯性等位基因，p代表隱性等位基因，Pp就係雜合子。
雜

雜，俗寫什，或者叫內臟嘢食，泛指食得嘅動物內臟。喺中國，最常見嘅雜係豬雜，重有牛雜、雞雜等等，大路嘅部位有腸臟、肝、胃、肺等等。
雜技

雜技即係一啲高難度既動作，好多時喺馬戲團嘅表演入邊見到。
雜湊函數

一個雜湊函數（英文：hash function）係一個能夠將任何大細嘅數據對應落去大細固定嘅數值嘅函數。
例如攞一大拃人嘅英文名（可以有幾多個字母都得），再將啲名冚唪唥轉換做兩個位嘅數－John Smith → 02、Lisa Smith → 03、Sam Doe → 02... 呀噉。
顓頊

顓頊（粵拼：zyun1 juk1，同「專旭」）係中國傳說中五帝其中一位，老竇係昌意，而昌意就係黃帝同嫘祖嘅第二個仔。顓頊生咗個仔叫窮蟬，係舜嘅高祖。佢在位七十八年，去到九十八歲至死。
顓頊曆

顓頊曆（顓頊讀專菊），古六曆之一，屬四分曆之一，秦漢兩國曾經用過。及後，漢皇帝劉徹頒太初曆，顓頊曆廢。
顓頊曆為四分曆其中一版本，四分法，以一歲有三百六十五又四分之一。之所以四分，就係四分之一個尾數。
顓頊曆以顓頊為名。
願得一心人

《願得一心人》係中國歌手周深為電視劇《鶴唳華亭》唱嘅主題曲。呢隻歌攞到QQ音樂影視金曲榜周榜冠軍，同亞洲新歌榜日榜冠軍，並攞到QQ音樂2019巔峰榜年終榜單十大影視單曲。2020年，喺酷狗音樂周深專輯歌曲播放量入面排第7位。而喺馬來西亞呢隻歌攞到GoXuan (電台)Top 10 At Ten日榜冠軍。

背景同風格
《鶴唳華亭》係根據同名網絡小說改編嘅一部古裝網絡劇，2019年11月喺優酷開播。《願得一心人》係呢部劇個主題曲，全曲用鋼琴同大提琴做底鋪陳情緒，配搭埋周深把聲，唱到劇入面男女主人公嘅悽美又堅貞嘅感情。

排行榜
《願得一心人》喺2019第45個禮拜MUSA音樂指數攞到M418.62，單曲播放量攞到1682萬+。
顒琰

愛新覺羅顒琰（1760年11月13號—1820年9月2號）係大清第七位皇帝，史稱清仁宗，因在位年號嘉慶，又叫嘉慶皇帝。

生平
佢本來叫永琰，係清高宗弘曆第十五子，阿媽係魏佳氏（孝儀純皇后）。乾隆五十四年（1789年），高宗封永琰做嘉親王。
乾隆六十年（1795年）九月，清高宗宣佈以永琰為皇太子，出年將個皇位讓畀佢，定出年為嘉慶元年。嘉慶元年（1796年）正月，永琰登基做皇帝，就係清仁宗，而清高宗就做太上皇，大權仲係響高宗度。
嘉慶四年（1799年）正月，清高宗過身，清仁宗開始親政。
清仁宗親政後，雖然剷除咗和珅，但係貪污腐敗嘅問題並冇得到解決，反而進一步激化，而且民變四起，當中包括由王聰兒領導嘅白蓮教起義（1796至1798年），令到佢同清宣宗旻寧嘅統治時期被稱為「嘉道中衰」。
嘉慶二十五年（1820年）七月，清仁宗過身，之後由佢個仔綿寧（旻寧）繼位，就係清宣宗。
願

願 (佛教)。
誓願
祝願
請願
願景
願 (曾路得歌)。一九八一年香港歌手曾路得唱。
願 (盧業瑂歌)。一九八四年香港歌手盧業瑂唱，香港女童軍週年慶典主題曲。
願 (林憶蓮歌)。一九九四年香港歌手林憶蓮唱,，電影晚9朝5主題曲。
願 (方皓玟歌)。二〇一九年香港歌手方皓玟唱。
顓孫氏

顓孫（粵拼：zyun1 syun1）係唐人姓氏，喺《百家姓》裏頭排第446位，依家經已冇乜人用。
呢篇顓孫氏係同姓氏有關嘅楔位文章，重未寫完嘅。麻煩你幫手充實佢。
顓橋站

顓橋站係上海地鐵5號綫一個地鐵站，喺閔行區。個站	2003年11月25號啟用。
黑森林蛋糕

黑森林蛋糕係種德國嘅朱古力蛋糕，個蛋糕除咗朱古力，重有車厘子、車厘子酒同忌廉，起源自盛產車厘子嘅德國黑森林。
黑椒汁

黑椒汁，全名黑胡椒汁，係種西餐用到嘢醬汁，多數配牛扒，亦可以配豬扒、雞扒等其他肉食。港式黑椒汁基本做法係用燒汁做汁底，再落黑椒碎著成。
黑樺

黑樺（粵拼：hak1 waa4；學名：Betula dahurica）係樺木科樺木屬嘅落葉喬木，喺中國華北平原北邊山地同東北地區、內蒙古高原、山西、四川同臺灣先至搵到。

樣
植株高6～20m，樹皮暗啡帶龜裂紋，枝啡紅或暗啡，冇毛。葉厚紙質，長橄欖形，長4～8cm，闊35～50mm，邊緣有不規則嘅銳尖重鋸齒響度，上冇毛下密生腺點。花單生，梗有長軟毛或幾乎冇毛。果樣似闊楔形。

用途
植株嘅莖成日攞嚟做家具、枕木同建築等用材。籽可以榨油。
黑欖

黑欖（粵拼：hak1 laam5*2；學名：Canarium pimela），普通話嗌烏欖（普通話拼音：wūlǎn），係橄欖科橄欖屬嘅常綠喬木，喺柬埔寨、老撾、越南同中國大陸嘅雲南、廣西、海南、廣東嘅海拔540－1,280米嘅雜木森林入面搵到。
黑欖喺印尼嗰邊係保護咗嘅植物。

用途
黑欖嘅果可以醃嚟食，籽（欖仁）用嚟榨食用油、整番堿或其它工業用油。根可以做藥。黑欖鎅開邊可以整欖角，欖角堇蒸鯪魚肚（魚肚籠）同撈豬油飯至醒胃。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
黑欖嘅根可以用嚟做藥，可以醫風濕腰腳痛、手腳麻痺、胃痛、畀高温嘢瘌嚫嘅功效。
黑森林

（德文：Schwarzwald 發音：[ˈʃvaʁt͡svalt]）係德國最大嘅森林山脈，位置喺德國西南面嘅巴登－烏騰堡。黑林山嘅西邊同埋南邊係萊茵河。黑森林蛋糕亦都係用呢度嚟命名。
黑權大狀

《黑權大狀》（粵拼：hak1 kyun4 daai6 zong6，英文：The Counselor）係套喺2013年上畫嘅美國驚慄片，列尼史葛導演，主角係彭妮露古絲。
齊藤梨繪

齊藤梨繪 ，係日本嘅一個女藝人同埋配音員。
齊藤真知子

齊藤真知子 ，係日本嘅一個女藝人同埋配音員。
齊藤未月

齊藤未月（1999年1月10號—）係日本足球員，司職中場，效力湘南比馬。
齊藤浩史

齊藤浩史（1970年11月13號—）係日本足球員，司職後衞，效力過読売，清水心跳，及仙台七夕。
齊藤真紀

齊藤真紀 ，係日本嘅一個女藝人同埋配音員。
齊藤朱夏

齊藤朱夏 ，係日本嘅一個女藝人同埋配音員。
齊藤武志

齊藤武志（1979年6月1號—）係日本足球員，司職守門員，效力過山形山神。
齊藤瑞樹

齊藤瑞樹 ，係日本嘅一個男配音員。

配音作品一覽
呢個表唔完整，歡迎加料。
齊藤由貴

齊藤由貴（斉藤由貴，さいとう ゆき，Saitou Yuki；暱稱：Yuki-chan；1966年9月10號—）係日本電視、電影演員，作家，詩人兼歌手。

關於由貴嘅幾件事
由貴係左么，左手寫字。
佢爺爺有聽覺障礙，於是兩爺孫之間要用手語溝通，因此佢識手語，出過一本叫【跟齊藤由貴學手語】嘅圖文集。
佢係耶穌基督後期聖徒教會（摩門教）信徒。
佢參選Miss Megazine之前，參加過東寶灰姑娘選美，輸咗畀澤口靖子，由貴個細佬於是幫佢寄張相去講談社，結果當選。
由貴先後喺1986年、1987年、1988年同1990年去過香港，其中1986年嗰次接受過香港兩間電台訪問，而1990年嗰次接受過TVB娛樂新聞眼訪問。
佢細佬齊藤隆治曾經拍過電影【微熱少年】，後來退出藝能界。
由貴曾經幫過酒井法子，同歌曲【天下無敵之愛】作詞。此外亦為已故藝人本田美奈子參演舞台劇【十二夜】擔任全部歌曲嘅作詞工作。
佢唔吸煙。雖然佢有時會拍吸煙鏡頭，但都係用道具煙。
1989年取得普通車牌。
1994年同小井延安結婚。佢係傳道嘅，據講佢呢次結婚係由教會安排。
結婚之後，生咗三個細路，包括兩個女一個仔。
最著名嘅個人造型係束馬尾。近年佢間中都有用呢個造型亮相幕前，但就少好多。
高茂傑

高茂傑（英文：KAO Mao-Chieh，1991年1月2號—）係臺灣男子短距離競速溜冰運動員，而家喺台北市立大學休閒運動管理學系研究所讀書。2017年夏季世界大學生運動會拉埋陳彥成、黃玉霖、宋青陽喺3,000公尺接力賽攞金牌，喺300公尺計時賽攞銀牌。
高腳屋

高腳屋係種屋，用樁柱去墊高，靠樓梯出入，通常用嚟避開水浸同蛇蟲入侵。亦有高腳屋起喺岸邊伸出水面。
高良薑

高良薑（英文：Zedoary），學名Curcuma zedoaria，係種多年生草藥，原產印度同印尼。
高興郡

高興郡（韓文：고흥군／高興郡 Goheung gun */?）係大韓民國全羅南道嘅一個郡。
高臣扎省

高臣扎省（意大利文：Provincia di Cosenza）係喺意大利卡拉布利亞嘅一個省。面積加埋6,650平方公里，2005年有732,615人喺呢度住緊。佢嘅首府係高臣扎。
高良亮子

高良亮子（1990年4月9號—）係日本足球員，踢中場，曾經喺2013～2015年間為日本女子足球代表隊出場3次。
馬村區

馬村區係中國河南焦作一個市轄區，總面積118平方公里，人口14萬。
馬會道

馬會道，香港一道，喺新界上水同粉嶺一帶，為粉嶺上水新市鎮主路。佢南起粉嶺，上承百和路，北止上水，過梧桐河直駁文錦渡路。馬會道雖則有少許屈折，大柢都係向西北走。
佢原本只有石湖墟西側一直伸到到粉嶺圍。以紀念英皇御准香港賽馬會，捐錢落成石湖墟賽馬會診所。後來接收南面大埔公路粉嶺段，以及北延過上水鄕至梧桐河，同文錦渡路駁通。
由於佢都唔短，有好多路口。南向北數，同百和路相接之處，有無名路段去和合石和興路。粉嶺康樂公園附近，同樂業道、新運道交界。近上水差館，同沙頭角公路龍躍頭段以迴旋處交界。去到粉嶺健康中心，同壁峰路交界。去到華山一帶，同華山路交界。去到北區公園，同掃管埔路、馬適路交界。去到順欣花園，同智明街、天平里交界。去到龍琛路體育館，同龍琛路交界。喺石湖墟，同符興街交界。石湖墟北端，同新豐路交界。再北上少少，以廻旋處同寶石湖路交界。去到天平路花園，同天平路交界。去到文閣村，同寶運路交界。

文
英文寫Jockey Club Road。
22°30′01″N 114°08′05″E﻿ / ﻿22.50016°N 114.13467°E﻿ / 22.50016; 114.13467
馬東石

（韓文：마동석）嘅本名係李東錫。佢嘅藝名曾經被媒體誤稱為馬東錫，後尾喺與神同行呢套戲發行嗰陣，先至正名為馬東石，佢嘅身高係180cm，同埋佢都係位韓裔美國人演員

早年
1971年馬東石喺南韓首爾出世，1990年佢去咗美國哥倫布州立社區學院留學，佢喺美國留學嗰陣讀咗體育系，因此佢嘅英文好流利。喺佢畢咗業之後，佢繼續喺當地定居，佢曾經係美國綜合格鬥UFC運動員馬克·科爾曼嘅私人教練。2000年佢正式入籍美國，同埋搬到洛杉磯住，但係因為電影專業嘅弟弟而對電影產生興趣，所以開始參加試鏡。2002年佢為咗圓演員夢而回流韓國，開展佢嘅演藝生涯。
馬林街道

馬林街道係中華人民共和國內蒙古自治區赤峰市元寶山區下轄嘅一個鄉鎮級行政單位，裡面再分為馬林社區、林山社區同埋紅廟社區。
馬林一世

馬林一世（Marinus I，又譯瑪理諾一世，—884年5月15號）係羅馬天主教第108任教宗，882年到867年在位。
馬林二世

馬林二世（Marinus II，又譯瑪理諾二世，—946年5月）係羅馬天主教第128任教宗，942年到946年在位。
馬林斯基芭蕾舞團

馬林斯基芭蕾舞團（Mariinsky Ballet；俄文：Балет Мариинского театра）係一個基於聖彼得堡嘅芭蕾舞團，喺 18 世紀建立嗰陣叫俄羅斯皇家芭蕾舞團（Imperial Russian Ballet），蘇聯時期以基洛夫芭蕾舞團著名。到咗廿一世紀馬林斯基芭蕾舞團經已係世界最頂尖嘅芭蕾舞團之一。
馬木留克

馬木留克（Mamluk）係由公元9世紀到19世紀伊斯蘭世界入面嘅奴隸兵。
高雄捷運

高雄捷運係臺灣高雄市嘅地下鐵系統，亦係臺灣第二座投入營運嘅捷運系統，2008年開始營運，而家有3條線：高雄捷運紅線、高雄捷運橘線同高雄環狀輕軌。
高雄捷運路網圖 (2020)
高雄市長韓國瑜罷免案

高雄市第三屆市長韓國瑜罷免案對高雄市第三屆市長韓國瑜提出，基於公民連署授權嘅罷免投票案。地點 中華民國高雄市日期2020年6月6號投票制度有效同意票數多過不同意票且達原選舉區選舉人總數四分之一以上（574,996）就會通過罷免

結果通過來源：高雄市選舉委員會
高雄市第三屆市長韓國瑜罷免案，簡稱高雄市長韓國瑜罷免案、韓國瑜罷免案、罷韓案，係高雄縣市合併後第三屆市長韓國瑜（中國國民黨籍）被該市選民、台灣基進黨員陳冠榮依《公職人員選舉罷免法》程序提起嘅罷免案。投票喺2020年6月6號進行，總選舉人數為969,259人。最終結果係同意票939,090票，不同意票25,051票，無效票5,118票，投票率為42.14%。由於有效同意票數多過不同意票數且達高雄市選舉人總數嘅四分一以上（574,996票），韓國瑜被選民依法罷免，並且喺6月12號被解職，四年內不得再次參選高雄市市長。隨後行政院指派楊明州代理市長，並且喺同年8月15號舉行補選，民主進步黨籍嘅陳其邁當選新任市長，完成韓國瑜餘下任期。
呢次係台灣史上首例成案同通過嘅直轄市或縣市長罷免案，亦係就選舉人數而言最大規模嘅罷免投票。韓國瑜亦因為此案成為中華民國史上首位被提兩次罷免嘅政治人，首次為1994年立法委員罷免案，因為投票率唔過半而未通過。呢次罷免案創下台灣首宗同意罷免票數（939,090票）超越當選票數（892,545票）嘅先例。
罷免案亦得到台灣以外唔少媒體嘅關注。
高雄捷運橘線

高雄捷運橘線（簡稱橘線）係台灣高雄市高雄捷運首期兩條路線中嘅東西向路線，另一條係南北向嘅高雄捷運紅線。兩條線喺市中心中山路、中正路交叉處地下嘅美麗島站交會，乘客可以喺度兩線之間轉乘。
高雄捷運紅線

高雄捷運紅線（簡稱紅線）係台灣高雄市高雄捷運首期兩條路線中嘅南北向路線，亦係台灣首條連接機場嘅捷運系統。另一條係東西向嘅高雄捷運橘線。兩條線喺市中心中山、中正路交叉處地下嘅美麗島站交會，乘客可以喺度兩線之間轉乘。
高雄石油氣爆炸

高雄石油氣爆炸係臺灣高雄一單石油氣爆炸災禍，發生響2014年7月31號接近午夜嘅時間，波及到前鎮同苓雅幾條馬路，令到30個人死309人傷。初步調查結果顯示，爆炸原因係嗰區地底一條運輸丙烯氣嘅喉管裂開漏氣，氣體沿住地底水渠擴散同累積，一有少少火花就引發到大爆炸。
高雄車站

高雄車站係臺灣鐵路公司縱貫線南段、屏東線同埋高雄捷運紅線嘅一個鐵路車站。
高雄市議會

高雄市議會係中華民國高雄市嘅最高立法機關，位於高雄市鳳山區。而家嘅高雄市議會係喺2010年12月25號由原高雄市議會同高雄縣議會合併改制而成。第四屆議員民主進步黨27席、中國國民黨28席、無黨籍5席、無黨團結聯盟3席、台灣基進1席、台灣團結聯盟1席，總共65席。
高雄縣

高雄縣係中華民國台灣省舊時一縣，由2010年12月25號開始併咗入高雄市。
麗絲韋花絲潘

麗絲韋花絲潘（英文：Reese Witherspoon，1976年3月22號—）係美國電影演員，2005年憑《弦途有你》攞到第77屆奧斯卡金像獎最佳女主角。
麗澤中學

麗澤中學（Lai Chack Middle School），係香港九龍尖沙嘴一間政府津貼基督教中文中學，喺廣東道180號，1929年創校，1955年搬到而家個位。
麗神星

麗神星（Euphrosyne），即係小行星31，係太陽系小行星帶嘅一粒小行星，喺1854年9月1號發現。
麗素卡臣

麗素卡臣（Rachel Carson，1907年5月27號—1964年4月14號）係美國海洋生物學家，1962年出版《寂靜嘅春天》（Silent Spring）引起大眾對農藥同環境污染嘅關注。
麗瑤邨

麗瑤邨（Lai Yiu Estate），香港公共屋邨之一，喺新界葵涌。下葵涌對上山，甚為隔涉，多數經荔景上，又可由青山公路落。主街為麗瑤街。行政上歸葵青區。
邨有五棟樓，一九七六年入伙。
麗絲玲

麗絲玲（德文：Riesling），係款提子，通常用嚟整白葡萄酒。麗絲玲適宜生長喺涼爽啲嘅地方，所以做咗德國同第啲一些較涼爽地區嘅主要品種。
鼓山區

鼓山區（粵拼：gu2 saan1 keoi1）係台灣高雄市嘅一個市轄區。
鼓樓先生

《鼓樓先生》係中國歌手王梵瑞喺2015年12月14號出嘅單曲。由佢自己填詞，作曲同演唱。

簡介
隻歌喺2016年11月7號推出第二個新版本。呢隻歌主要係講城市漂泊者嘅心聲。呢隻歌嘅MV揀咗喺西安同北京嘅鼓樓度拍。佢有為呢隻歌拍咗套MV，喺片尾仲有逃跑計劃、蘇運瑩、許巍、鄭鈞、莫西子詩等藝人出鏡。

翻唱
耿斯漢，喺湖南衛視《歌手·當打之年》第八期演唱，並憑住呢隻歌奇襲吉克雋逸獲勝，不過喺終極對決輸咗畀聲入人心男團出局。
鼓打貝斯

鼓打貝斯（英文：Drum and bass）係出自1990年代嘅一種電子舞曲風格，通常係每分鐘（bpm）165到185個拍子，又叫Drum & Bass或者係drum'n'bass。
鼓樓

鼓樓係東亞傳統建築，即係放鼓嘅高樓，通常喺寺廟或者城池，多數係報時或者慶典用。
鼓室

鼓室（tympanum）係指一道門或者窗上面有裝飾嘅構造。
黃旗山

黃旗山喺中國東莞一山，亦叫黃旗嶺，舊時叫黃嶺或者黃嶺山，係史書上嘅名山，離莞城唔遠，劃咗入旗峰公園之內。座山係東莞八景第一景，叫黃旗嶺頂掛燈籠。座山有189米高。

黃旗嶺頂掛燈籠
黃旗山頂有巨石，夜晚有紅光，遠睇似紅燈籠，所以有黃旗嶺頂掛燈籠之稱，係東莞八景之首。

觀音古廟
觀音古廟喺山麓度，以前新年，香火極盛。
黃日華

黃日華（Wong Yat Wah；1961年9月4號—）係香港出世嘅電視演員。1980年無綫第9期藝員訓練班畢業，同學有苗僑偉、馮耀宗、吳麗珠、姚鳳絲等。主要代表作品有《過客》、《香城浪子》、《射雕英雄傳》、《贼公阿牛》、《義不容情》、《還看今朝》、《銀狐》、《馬場大亨》、《天龍八部》、《O記實錄》、《刑警》。黃日華亦為明星足球隊成員。

初期
黃日華1980年畢業於無綫電視第9期藝員訓練班，一出道就走上一線位置。1981年主演《過客》一劇後一炮而紅。1982年跟住主演劇集《香城浪子》，奠定一線主角地位。1983年同翁美玲主演嘅金庸劇《射鵰英雄傳》轟動香港同中國大陸，成為經典劇集之一。1983年喺無綫台慶節目《星光熠熠勁爭輝》中，同湯鎮業、苗僑偉、劉德華同梁朝偉一齊叫「無綫五虎將」，之後係五人喺無綫嘅代表名號。
同一般香港電視藝員不同，黃日華喺走紅後並無主力拍攝電影。當同係五虎將嘅劉德華、梁朝偉都開始喺港產片打出名堂時，黃日華仍留喺無綫拍劇。之後1980年代尾「五虎將」解散，唔少演員相繼崛起（如萬梓良、劉青雲、吳鎮宇、黃秋生），黃日華喺劇集中亦有新嘗試，喺一啲劇集好似《成吉思汗》、《大運河》飾演反派角色。1989年主演由韋家輝監製嘅劇集《義不容情》，引起廣大迴響，當時為兩岸三地最高收視人口嘅劇集之一，黃日華人氣再二度提升。
黃文迪

黃文迪（英文：Dickson Wong Man Tick，1977年11月16號—）係香港男模特兒，無綫電視部頭合約藝員。中華基督教會基新中學畢業。參加2008年香港先生選舉，後離開並考獲營養師資格，同時轉型做健身教練。2015年重返無綫電視，2019年7月再離開。

屋企
2011年11月24號，黃文迪同2006年度香港小姐競選季軍呂慧儀結婚。2014年8月14號，老婆生咗8.8磅阿仔Anton。2019年3月8號，兩人共同聲明話已經喺2018年離婚，並會共同撫養阿仔。
黃斑

黃斑（Epinephelus awoara），又叫黃釘斑、黃釘，係種石斑，生物學分類係屬鱸形目鮨科石斑魚屬，魚身帶黃色。
黃斑單棘躄魚

黃斑單棘躄魚（學名：Chaunax flavomaculatus）係單棘躄魚科單棘躄魚屬嘅其中一個種。
黃斌

黃斌，前香港演員，曾經喺1988年憑電影《人民英雄》入面嘅飾演歪仔一角入圍香港電影金像獎最佳男配角。
黃旭熙

黃旭熙（英文：Lucas Wong，1999年1月25號—）係個喺韓國發展嘅香港男藝人，2018年出道，屬韓國男子組合NCT、WayV同SuperM嘅成員。
2015年FIFA女子世界盃

2015年FIFA女子世界盃係第7屆FIFA女子世界盃，2015年6月6號到7月5號喺加拿大搞，最後美國隊贏咗。
2015年嘅星架坡

2015年嘅星架坡係介紹星架坡喺2015年嗰陣發生過啲乜事。
2015年亞足協亞洲盃

2015年亞足協亞洲盃，係第16屆嘅亞足協亞洲盃，喺2015年1月9號到1月31號喺澳洲搞，最後由澳洲足球代表隊攞冠軍。
2015年亞洲冠軍盃

2015年亞洲冠軍盃係亞足聯舉辦嘅第34屆足球會比賽盛事，亦係亞足聯喺2002年將兩項盃賽合併之後嘅第13屆大賽，盃賽冠軍可以參加2015年世界足球會盃。上屆冠軍西悉尼流浪者打完小組賽後出局。
最後，廣州恆大淘寶隊喺亞冠決賽以總比分1-0贏咗杜拜國民而攞咗冠軍。高拉特攞咗亞洲最佳射手、最有價值球員同亞洲最佳外援獎項；廣州恆大淘寶將公平競賽獎同亞洲最佳足球會一齊攞埋；但亞洲足球先生俾阿默德·哈利爾攞咗。

參賽國家分配
2014年1月25號，亞足聯實行委員會宣佈咗2015同2016年嘅亞冠各國分配名額，各個國家嘅足協會按所屬國嘅球會同國家隊喺2009～2013年嘅亞洲足球賽事表現，畀出嘅積分而定排名。
亞足聯排前24位嘅足協，一通過亞洲冠軍盃嘅參賽驗收，將有機會參加亞洲冠軍盃。
東亞同西亞兩個半區各有12個直入小組賽同4個通過外圍賽而決定參賽名額。
東亞同西亞各半區，排名前六嘅足協直接入小組賽同不定量嘅外圍賽名額：
球會參賽數按綜合評分嚟排。喺東亞或西亞兩個半區，夾埋排第1～6嘅所屬國足球會，外圍賽輸咗嗰隊唔可以參加亞協盃，但夾埋排第7～12嘅所屬國足球會，外圍賽輸咗嗰隊可以參加亞協盃。
各國足球協會評分


唔符合參賽標準
註 A:  由於伊拉克、黎巴嫩、敘利亞被取消咗2015年嘅參賽資格，所以亞足協調整咗參賽名額，將原先屬西亞第六嘅一個名額畀咗月即別，而阿聯酋原先有一隻球會參加附加賽第三輪同附加賽第二輪，但後嚟改成兩隻一齊參加附加賽第三輪。
註 B:  雖然伊拉克、黎巴嫩、敘利亞足協分別排喺西亞區第6、第17同19，但呢啲國家冇足球會可以通過亞洲冠軍盃嘅參賽資格，加上政治同治安環境堪憂，所以冇份參賽。
註 C:  雖然澳洲足協排喺東亞區第3，但該國得9隻球會，加上參加A聯賽嘅惠靈頓鳳凰係紐西蘭足協屬下嘅足球會，夾埋唔符合亞足聯規定嘅數量要求，所以被斬咗一個直接參賽名額。

參賽隊
以下係呢屆亞冠嘅出場隊：
註 *:  參賽次數係按呢項賽事合併改名做「亞洲冠軍盃」開始（2002–03賽季正賽同外圍賽）。
註 D:  由於西亞區嘅科威特、敘利亞同伊拉克國內啲足球會俾亞足聯取消咗參賽資格，搞到得好少參賽隊玩附加賽，所以唔整第一輪。
註 E:  原先2014年越南國家盃冠軍海防FC都有份參賽，但因足球會未正式喺越南聯賽入面授權參賽，所以被取消資格，改成2014年越南足球甲級聯賽亞軍河內FC參賽。

小組賽
小組賽抽籤儀式喺2014年12月11號搞。計分按贏咗3分、打和1分、輸咗0分嚟計。每個組6輪比賽結束之後，排前兩位將會殺入淘汰賽，凈低嘅隊只係專心本土聯賽。
排名由先到後順序：
睇小組各個隊嘅積分。
小組≥2隊積分一樣，睇淨勝波。
小組≥2隊淨勝波一樣，睇入波。
小組≥2隊入波一樣，睇各個同分同淨勝波同入波啲隊之間嘅作客入波。
小組≥2隊作客入波一樣，重新按1～4項嘅先後順序嚟計。
5-1. 睇總淨勝波。
5-2. 重係≥2隊總淨勝波一樣，睇總入波。
假設≥2隊喺前5項對比都搞唔掂嘅，睇≥2隊嘅對陣情況：
有2隊且最後一輪對陣：喺返辦嘅主場直接互射十二碼。
＞2隊或2隊唔喺最後一輪對陣：小組賽入面罰紅或黃牌（最少排先）：
每張：1分　　→：3分　　每張（直接）：3分　　先後：4分
以上情況都搞唔掂嘅，睇嗰個國家喺上年嘅亞足聯技術分（MA Ranking），邊個最多排先。【絕對冇可能同分】

淘汰賽
呢屆亞冠淘汰賽入面，凈得每個小組前兩位嘅隊先至畀入淘汰賽。每輪淘汰賽係主客兩場過，重整咗作客入波優惠。對陣雙方兩輪打嗮之後計主客兩輪夾埋嘅入波數：
邊個最多出線，最少就被淘汰出局。
兩輪夾埋打和，睇作客入波。
作客入波都一樣數，開打加時賽。
打咗加時賽後未分出結果嘅，直接互射十二碼，踢到有結果為止。
十六強賽

  大阪飛腳
3
3
6
註：
綠字：有客場入波優惠而出線或攞冠軍。
註 F:  兩隊喺比賽結束之後嘅1日，希拉爾向亞足聯上訴話杜拜國民濫用違規球員而取消杜拜國民殺入亞冠決賽資格，後嚟亞足聯臨時開會傾咗呢單嘢，結果敗訴。利雅德新月唔忿頸，去咗國際體育仲裁法院上訴，但重係維持原判，所以決賽嘅對手係杜拜國民。
2015年嘅澳門

2015年嘅澳門係介紹澳門喺2015年嗰陣發生過啲乜事。
2G

第二代流動通信技術，簡稱2G（Second Generation）。相對於前一代直接以模擬訊號嘅方式進行語音傳輸，2G流動通訊系統對語音係以數碼化方式傳輸，除咗有通話功能之外，某啲系統引入咗短訊（SMS，Short message service）功能。喺某啲2G系統中都支持資料傳輸同傳真，但係因為速度太慢，只適合傳輸量低嘅電子郵件、軟件等資訊。
2G技術基本上可以依照採用嘅多路復用（Multiplexing）技術形式分成兩類，一種係基於TDMA所發展出來嘅系統，以GSM為代表，另一種就基於CDMA規格所發展出來嘅系統，例如cdmaOne。
主要嘅第二代手機通訊技術規格標準有：
GSM：基於TDMA所發展、源於歐洲、依家已經全球化。
IS-95（又叫做cdmaOne）：基於CDMA所發展、係美國最簡單嘅CDMA系統、用喺美洲同亞洲一啲國家。
IS-136（又叫做D-AMPS）：基於TDMA所發展，係美國最簡單嘅TDMA系統，用喺美洲。
IDEN：基於TDMA所發展、美國獨有嘅系統。畀美國電信系統商Nextell使用。
PDC（Personal Digital Cellular）：基於TDMA所發展，只係喺日本普及。
喺美國使用嘅2G GSM系統通常叫做PCS（Personal Communications Service），即任採用1900MHz頻段嘅GSM1900，頻段唔同喺歐洲所採用嘅GSM900（原始GSM頻段）同GSM1800（原本叫PCN）。
2R

2R係香港2000年代嗰陣環球唱片旗下兩人女子組合，成員有黃婉君（Rosanne）同黃婉伶（Race）。喺2003年出道。2007年4月，2R決定個別發展。
黃婉君同黃婉伶係親姊妹，馬來西亞公民，喺星加坡大。